
Tisztelt Képviselő-testület!

Báta Község Önkormányzata és Decs Nagyközség Önkormányzata 2020. január 1.-jével létrehozták a Decsi Közös Önkormányzati Hivatalt, melynek székhelye Decs nagyközség.

A gyermekek védelméről és a gyámügyi igazgatásról szóló 94. § (2a) bekezdése szerint “Polgármesteri hivatalt működtető települési önkormányzat, a közös önkormányzati hivatal székhelye szerinti települési önkormányzat, a fővárosban a fővárosi kerületi önkormányzat, illetve a fővárosi önkormányzat által közvetlenül igazgatott terület tekintetében a fővárosi önkormányzat lakosságszámtól függetlenül köteles gyermekjóléti szolgálatot működtetni. A közös önkormányzati hivatal székhelye szerinti települési önkormányzat által működtetett gyermekjóléti szolgálat ellátási területe a közös önkormányzati hivatalhoz tartozó települések lakosságára terjed ki. Amennyiben a gyermekjóléti szolgálat fenntartója társulás, a társulás társulási megállapodásban megjelölt székhelye kizárólag az e bekezdés szerint feladatellátásra kötelezett önkormányzat lehet.”

Fentiek alapján Báta Község Önkormányzata családsegítő és gyermekjóléti feladatait a továbbiakban a Szekszárd és Környéke Alapellátási és Szakosított Ellátási Társulás látja el, ugyanis Decs Nagyközség Önkormányzata e társulás útján látja el ezen feladatait.

Ezen körülmények alapján a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodásának I. fejezet 4.) 4.1. pont a.) alpontját és 3. mellékletét módosítani szükséges. 

A módosító és az egységes szerkezetű megállapodás az előterjesztés mellékletét képezi.
A Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

[bookmark: _GoBack]Fentiekre tekintettel javasoljuk, hogy a módosításnak a törzskönyvi bejegyzés napjával történő hatályba lépése kerüljön jóváhagyásra. Kérem az alábbi határozati javaslat elfogadását:



Határozati javaslat


Mórágy Község Önkormányzatának Képviselő-testülete


a) a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 6. számú módosítását - a határozat melléklete szerinti tartalommal - a törzskönyvi bejegyzés napjával jóváhagyja, 
b) felhatalmazza a polgármestert a társulási megállapodás módosításának és egységes szerkezetének aláírására.


Határidő: 2020. február 29.
Felelős:   dr. Puskásné dr. Szeghy Petra jegyző (a határozat megküldéséért)
	       Glöckner Henrik polgármester (a társulási megállapodás aláírásáért)
Határozatról értesül: Gondozási Központ vezetője
	                          


Mórágy, 2020. február 10.


									Glöckner Henrik
									  polgármester

